ai4bharat/Pralekha huggingface dataset:
আদিবাসীবিষয়কমন্ত্রক
শ্রী অর্জুন মুন্ডা ভিডিও কনফারেন্সের মাধ্যমে ভারতীয় উপজাতিদের তৈরি অলঙ্কার এবং ট্রাইফেডের নতুন ওয়েবসাইটের সূচনা করেছেন
নয়াদিল্লী, ২৮ জুন, ২০২০
বর্তমান কোভিড-১৯ মহামারীর কারণে আমাদের দেশে অভূতপূর্ব পরিস্থিতি তৈরি হয়েছে। এর প্রভাব পড়েছে সমাজের সর্বস্তরে। দরিদ্র ও প্রান্তিক জনগোষ্ঠীর জীবন-জীবিকা মারাত্মকভাবে ক্ষতিগ্রস্থ হয়েছে। উপজাতি সম্প্রদায়ের মধ্যে এর প্রভাব পড়েছে। তাই উপজাতি কারিগরদের সমস্যার সমাধানে কেন্দ্রীয় উপজাতি বিষয়ক মন্ত্রকের আওতাধীন ট্রাইফেড একাধিক পদক্ষেপ গ্রহণ করেছে। তাদের জীবন-জীবিকার উন্নতিসাধনে এগিয়েও এসেছে । কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা আজ ভিডিও কনফারেন্সের মাধ্যমে ট্রাইফেড ডিজিটাল প্ল্যাটফর্মের উদ্বোধন করেন। তিনি বলেন, ট্রাইফেড আদিবাসীদের জীবনযাত্রার মানোন্নয়নে প্রয়াস চালিয়ে যাচ্ছে। ট্রাইফেড বনজ উৎপাদিত পণ্য, হস্তচালিত তাঁত দ্বারা উৎপাদিত সামগ্রী এবং হস্তশিল্পের বাণিজ্যিকীকরণে উদ্যোগ নিয়েছে। ‘ট্রাইফেড ওয়ারিয়ার্স’রা উপজাতিদের তৈরি করা এইসব পণ্য সামগ্রীকে নতুন উচ্চতায় পৌঁছে দিয়েছে। উপজাতিদের জীবন জীবিকা নির্বাহের ক্ষেত্রে গুরুত্বপূর্ণ পদক্ষেপ গ্রহণ করেছে বলে কেন্দ্রীয় মন্ত্রী জানান। তিনি বলেন, অনলাইনে যাতে আরও বেশি সংখ্যক মানুষ উপজাতিদের তৈরি করা সামগ্রী কেনাকাটা করতে পারেন এবং ব্যবসায়িক কার্যকলাপ চালাতে পারেন তারজন্য এই উদ্যোগ নেওয়া হয়েছে। উপজাতিদের উৎপাদিত পণ্য সামগ্রীকে ডিজিটাল মাধ্যমে নিয়ে আসা হয়েছে। এরজন্য দেশীয় প্রযুক্তিতে একটি আন্তর্জাতিক মানের ই-প্ল্যাটফর্ম তৈরি করা হয়েছে।
ট্রাইফেডকে ডিজিটাল করার লক্ষ্যে এবং ‘লোকাল ফর ভোকাল’ বা 'স্থানীয়দের পক্ষে ভোকাল থাকুন' এই লক্ষ্যপূরণেই এদিন ট্রাইফেড ওয়েবিনারের আয়োজন করেছিল। এই ওয়েবিনারে ২০০ জনেরও বেশি প্রতিনিধি অংশ নিয়েছিলেন। অনুষ্ঠানে ট্রাইফেডের চেয়ারম্যান শ্রী রমেশ চন্দ্র মিনা সহ বিশিষ্টজনেরা উপস্থিত ছিলেন।
অনুষ্ঠানের ভাষণে শ্রী মুন্ডা আরও বলেন, সারা বিশ্ব এখন অভূতপূর্ব পরিস্থিতির মুখোমুখি হয়েছে। পরিযায়ী শ্রমিকরা ব্যাপকভাবে ক্ষতিগ্রস্থ হয়েছে। উপজাতি কারিগর ও উপজাতি মানুষদের অর্থনৈতিক অবস্থা পুনরুদ্ধার করতে ট্রাইফেড ওয়ারিয়ার্স এবং মন্ত্রকের কর্মকর্তারা যে প্রয়াস চালিয়ে যাচ্ছেন তাতে তিনি সন্তোষ প্রকাশ করেন। উপজাতি সম্প্রদায়ের ক্ষমতায়ণ এবং তাদের দক্ষতা বৃদ্ধির ওপর জোর দেন তিনি। উপজাতি সম্প্রদায়কে জীবনের মূল স্রোতে ফিরিয়ে আনার ক্ষেত্রে মন্ত্রক এবং ট্রাইফেড ওয়ারিয়ার্স উল্লেখযোগ্য ভূমিকা পালন করেছে বলেও শ্রী মুন্ডা জানান।
কোভিড-১৯এর মধ্যে উপজাতি সম্প্রদায় মানুষের উৎপাদিত পণ্যের ন্যূনতম সহায়ক মূল্য বৃদ্ধি করা হয়েছে। পাশাপাশি ব্যক্তিগত স্বাস্থ্যবিধি বজায় রাখা, নগদ-হীন লেনদেনের বিষয়ে উৎসাহ দান করেছিল। ১ হাজার ২০৫টি বন ধন কেন্দ্র পরিচালনার ব্যবস্থা করা হয়েছে। স্বনির্ভর গোষ্ঠী পরিচালিত এই বন ধন কেন্দ্রগুলি উপজাতি সম্প্রদায়ের মানুষের জীবন-জীবিকা মানোন্নয়নে উল্লেখযোগ্য ভূমিকা পালন করেছে। উপজাতি সম্প্রদায়ের উৎপাদিত পণ্য সামগ্রী ই-কমার্স প্ল্যাটফর্মের মাধ্যমে বিক্রি করার জন্য অ্যামাজন, ফ্লিপকার্ট, স্ন্যাপডিল, পেটিএম-এর মতো বিভিন্ন সংস্থার সঙ্গে গাঁটছড়া বাঁধা হয়েছে। এখানে উপজাতিদের শিল্পকর্ম যেমন- ডোকরা, মৃৎশিল্প, বিভিন্ন ধরণের হাতে আঁকা ছবি, অলঙ্কার, ধাতব টুকরো দিয়ে তৈরি সামগ্রী বিক্রি করা হচ্ছে। ই-মার্কেট প্ল্যাটফর্মের আওতায় প্রায় ৫ লক্ষ উপজাতি কারিগরকে অন্তর্ভুক্ত করার লক্ষ্য নেওয়া হয়েছে। জুলাই মাসের মধ্যে এই প্রক্রিয়া সম্পন্ন হবে বলে মনে করা হচ্ছে।
(CG/SS/NS
রেলমন্ত্রক
ট্রেনের এসি চেয়ার কার এবং একজিকিউটিভ শ্রেণীতে ভাড়ায় ছাড়ের সুবিধা আগামী মাসের শেষ দিক থেকে শুরু হতে চলেছে
নয়াদিল্লি, ২৮ অগাস্ট, ২০১৯
রেল মন্ত্রকের পক্ষ থেকে এক প্রেস বিবৃতিতে জানানো হয়েছে ট্রেনের এসি চেয়ার কার এবং একজিকিউটিভ শ্রেণীতে আসন সংরক্ষণের ক্ষেত্রে ভাড়ায় ছাড়ের সুবিধা আগামী মাসের শেষ দিকে শুরু হবে। শতাব্দী, গতিমান, তেজস, ডবল ডেকার, ইন্টারসিটির মতো ট্রেনগুলিতে ভাড়ায় ছাড়ের সুবিধা পাওয়া যাবে।
আঞ্চলিক রেলের প্রিন্সিপাল চিফ কমার্শিয়াল ম্যানেজারদের ভাড়ায় ছাড়ের সুবিধা চালু করার ক্ষেত্রে যাবতীয় ক্ষমতা দেওয়া হয়েছে। যে সমস্ত ট্রেনগুলিতে সংরক্ষিত আসনের সংখ্যা মাসে ৫০ শতাংশের বেশি খালি রয়েছে এ ধরনের ট্রেনগুলিতে ভাড়ায় ছাড়ের সুবিধা মিলবে। সংশ্লিষ্ট শ্রেণীতে সফরের মূল ভাড়ায় ২৫ শতাংশের বেশি ছাড় পাওয়া যাবে। তবে, রিজার্ভেশন মাশুল, সুপারফাস্ট পরিষেবা মাশুল, জিএসটি প্রভৃতির মতো প্রয়োগযোগ্য কর একই থাকছে। ভাড়ায় ছাড়ের এই সুবিধা সফরের শুরু থেকে শেষ পর্যন্ত বা মধ্যবর্তী স্টেশন অথবা যাত্রার সূচনা স্টেশন থেকে গন্তব্য স্টেশন পর্যন্ত পাওয়া যাবে। কেটারিং পরিষেবা গ্রহণের বিষয়টিকে স্বেচ্ছাধীন রাখা হয়েছে।
ভাড়ায় ছাড়ের এই সুবিধা সারা বছর, বছরের যে কোন এক সময় বা মাসিক ভিত্তিতে বা মরশুম অনুযায়ী এমনকি সপ্তাহান্তে মিলতে পারে।
রেলের সমস্ত আঞ্চলিক আধিকারিকদের রেল বোর্ডের কমার্শিয়াল ডায়রেক্টরেটের পক্ষ থেকে চেয়ার কার এবং একজিকিউটিভ শ্রেণীর আসন সংরক্ষণের সুবিধা রয়েছে এমন ট্রেনগুলিতে আগামী ৩০শে সেপ্টেম্বর পর্যন্ত সংরক্ষিত আসনের বিষয়ে বিবেচনা করে ভাড়ায় ছাড়ের সিদ্ধান্ত নিতে বলা হয়েছে। মন্ত্রকের এই সিদ্ধান্তের ফলে ট্রেনে আসন সংরক্ষণের সংখ্যা যেমন বাড়বে, তেমনই আয়ও বৃদ্ধি পাবে।
আরও সিদ্ধান্ত হয়েছে যে, নিম্নলিখিত ট্রেনগুলিতে বর্তমান ভাড়ায় ছাড়ের যে নীতি রয়েছে তা অনুযায়ী এই ছাড় সুবিধা মিলবে :
· বেঙ্গালুরু-মাইসুরু-বেঙ্গালুরু শাখায় চলাচলকারী ১২০০৭/১২০০৮ চেন্নাই সেন্ট্রাল-মাইসুরু শতাব্দী এক্সপ্রেস
· আমেদাবাদ-ভদোদরা শাখায় চলাচলকারী ১২০১০ আমেদাবাদ মুম্বাই সেন্ট্রাল শতাব্দী ট্রেন
· জলপাইগুড়ি-মালদা টাউন শাখায় চলাচলকারী ১২০৪২ নিউ জলপাইগুড়ি-হাওড়া শতাব্দী এক্সপ্রেস।
CG/BD/DM
(Visitor Counter : 117
কেন্দ্রীয়মন্ত্রিসভা
বায়োমেডিকেল রিসার্চ কেরিয়ার কর্মসূচির মেয়াদ আরও পাঁচ বছর বাড়ানোর প্রস্তাবে মন্ত্রিসভার সায়
নয়াদিল্লি, ২৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বায়োমেডিকেল রিসার্চ কেরিয়ার কর্মসূচির মেয়াদ ২০১৯-২০ থেকে ২০২৩-২৪ পর্যন্ত আরও পাঁচ বছর বাড়ানোর প্রস্তাবে সম্মতি মিলেছে। এই কর্মসূচি ওয়েলকাম ট্রাস্ট বা ডিবিটি ইন্ডিয়া অ্যালায়েন্স রূপায়ণ করে থাকে। কর্মসূচির রূপায়ণের মেয়াদ আরও পাঁচ বছর বাড়ানোর ফলে ওয়েলকাম ট্রাস্ট সংস্থার সঙ্গে জৈব প্রযুক্তি দপ্তরের বোঝাপড়া আরও সম্প্রসারিত হল।
বায়োমেডিকেল রিসার্চ কেরিয়ার কর্মসূচিটি রূপায়ণে খরচ ধরা হয়েছে ১,০৯২ কোটি টাকা। এর মধ্যে জৈব প্রযুক্তি দপ্তর খরচ করবে ৭২৮ কোটি টাকা এবং বাকি টাকা যোগাবে ওয়েলকাম ট্রাস্ট। বিগত ১০ বছরে এই কর্মসূচি রূপায়ণ খাতে জৈব প্রযুক্তি দপ্তর এবং ওয়েলকাম ট্রাস্টের সমান অংশীদারিত্ব ছিল। বিশ্বমানের মেধাকে কাজে লাগানোর যে উদ্দেশ্য ছিল, এই কর্মসূচির মাধ্যমে তা পূরণ হয়েছে। কর্মসূচির সফল রূপায়ণের ফলে বিজ্ঞান ক্ষেত্রে অসাধারণ সাফল্য অর্জিত হয়েছে এবং সামাজিক চাহিদাগুলি পূরণেও বিজ্ঞানলব্ধ জ্ঞানকে যথাযথভাবে কাজে লাগানো সম্ভব হয়েছে।
এমনকি, এই কর্মসূচিটি বিদেশে কর্মরত ভারতীয় বিজ্ঞানীদের দেশে ফিরে এসে কাজ করতে উৎসাহ যুগিয়েছে, সেইসঙ্গে দেশে বায়োমেডিকেল সংক্রান্ত গবেষণার ক্ষেত্রে ভারতে বিশ্বমানের পরিকাঠামো ও পরীক্ষাগারের সংখ্যাও বৃদ্ধি পেয়েছে। কর্মসূচিটির সম্প্রসারিত মেয়াদকালে একইভাবে বিশ্বমানের মেধাকে কাজে লাগানোর পাশাপাশি, ভারতে স্বাস্থ্যক্ষেত্রের সমস্যাগুলি দূর করার লক্ষ্যে এবং চিকিৎসা গবেষণা পরিকাঠামো আরও সুদৃঢ় করার ওপর অগ্রাধিকার দেওয়া হচ্ছে। কর্মসূচিটি রূপায়ণের ফলে গবেষণামূলক কাজকর্মের ক্ষেত্রে ভারতের অংশীদারিত্ব আরও বৃদ্ধি পাবে।
CG/BD/DM
(Visitor Counter : 138
প্রধানমন্ত্রীরদপ্তর
পি ভি নরসিংহ রাও-কে তাঁর জন্মবার্ষিকীতে স্মরণ করলেন প্রধানমন্ত্রী
নয়াদিল্লি, ২৮ জুন, ২০১৯
প্রাক্তন প্রধানমন্ত্রী শ্রী পি ভি নরসিংহ রাও-কে তাঁর জন্মবার্ষিকীতে স্মরণ করে শ্রদ্ধা জানালেন প্রধানমন্ত্রী শ্রী নরেন্দ্র মোদী।
শ্রী মোদী বলেন, “পি ভি নরসিংহ রাও-কে তাঁর জন্মবার্ষিকীতে স্মরণ করি। একজন বিশিষ্ট পণ্ডিত, অভিজ্ঞ প্রশাসক হিসেবে তিনি দেশকে আমাদের ইতিহাসের এক গুরুত্বপূর্ণ সময়ে নেতৃত্ব দিয়েছিলেন। জাতীয় অগ্রগতিতে অবদান রাখার ক্ষেত্রে তাঁর অগ্রণী ভূমিকাগুলির জন্য তিনি স্মরণীয় হয়ে থাকবেন।”
SSS/BD/DM
(Visitor Counter : 112
প্রধানমন্ত্রীরদপ্তর
মহাবীর জয়ন্তী উপলক্ষ্যে দেশবাসীকে প্রধানমন্ত্রীর শুভেচ্ছা
নতুনদিল্লি, ৬ এপ্রিল,২০২০
প্রধানমন্ত্রী শ্রী নরেন্দ্র মোদী মহাবীর জয়ন্তী উপলক্ষ্যে সকল দেশবাসীকে শুভেচ্ছা জানিয়েছেন।
প্রধানমন্ত্রী তাঁর শুভেচ্ছা বার্তায় বলেছেন, “মহাবীর জয়ন্তী উপলক্ষ্যে সকল দেশবাসীকে শুভেচ্ছা। সত্য, অহিংসা, ত্যাগ ও তপস্যার যে পথে তিনি চলতেন, তা সর্বদা সকলের কাছে অনুপ্রেরণার উৎস হয়ে থাকবে”।
(CG/CB
প্রধানমন্ত্রীরদপ্তর
আইটুইউটু সম্মেলনে প্রধানমন্ত্রী শ্রী নরেন্দ্র মোদীর ভাষণ
নয়াদিল্লি, ১৪ জুলাই, ২০২২
মাননীয় প্রধানমন্ত্রী লাপিড,
শ্রদ্ধেয় শেখ মোহামেদ বিন জায়েদ আল নাহিয়ান,
মাননীয় রাষ্ট্রপতি বাইডেন,
প্রধানমন্ত্রী হিসাবে দায়িত্ব গ্রহণের জন্য আমি প্রথমেই প্রধানমন্ত্রী লাপিড’কে অনেক অভিনন্দন জানাই।
আজকের এই সম্মেলন আয়োজন করার জন্যও তাঁকে ধন্যবাদ।
এটি আসলে প্রকৃত অর্থেই কৌশলগত অংশীদারদের একটি বৈঠক।
আমরা সকলেই খুব ভালো বন্ধু এবং আমাদের একটি অভিন্ন লক্ষ্য ও স্বার্থ রয়েছে।
সুধীবৃন্দ,
আজ প্রথম সম্মেলনে ‘আইটুইউটু’ একটি ইতিবাচক লক্ষ্য নির্ধারণ করেছে।
যৌথ প্রকল্প শুরু করার জন্য বিভিন্ন ক্ষেত্রকে আমরা চিহ্নিত করেছি এবং এই কাজে অগ্রসর হওয়ার উদ্দেশ্যে একটি পরিকল্পনা রচনা করেছি।
‘আইটুইউটু’ কাঠামোর মধ্যে জল, জ্বালানী, পরিবহণ, মহাকাশ, স্বাস্থ্য ও খাদ্য নিরাপত্তা – এই ৬টি গুরুত্বপূর্ণ ক্ষেত্রে আমরা যৌথ বিনিয়োগ বৃদ্ধির সিদ্ধান্ত নিয়েছি।
স্পষ্টতই, ‘আইটুইউটু’র আলোচ্যসূচী ও উদ্দেশ্য প্রগতিশীল ও বাস্তবসম্মত।
আমাদের দেশগুলির মূলধন বিশেষজ্ঞদের ব্যবহার ও বাজার – এই ক্ষেত্রগুলির পারস্পরিক সামর্থ্যকে কাজে লাগিয়ে আমরা আমাদের লক্ষ্য পূরণে গতি আনতে পারবো এবং আন্তর্জাতিক অর্থনীতিতে উল্লেখযোগ্য অবদান রাখতে পারবো।
বিশ্ব জুড়ে ক্রমবর্ধমান অনিশ্চয়তার মধ্যে আমাদের সহযোগিতামূলক কাঠামো বাস্তব-ভিত্তিক সমঝোতার আদর্শ উদাহরণ হয়ে উঠবে।
আমি নিশ্চিত ‘আইটুইউটু’র মাধ্যমে আমরা বিশ্ব জুড়ে শক্তি সুরক্ষা, খাদ্য নিরাপত্তা এবং অর্থনীতির বিকাশে গুরুত্বপূর্ণ অবদান রাখতে পারব।
ধন্যবাদ।
প্রধানমন্ত্রী মূল ভাষণটি হিন্দিতে দিয়েছেন।
PG/CB/SB
(
রেলমন্ত্রক
শ্রী পীযূষ গোয়েল ভিডিও কনফারেন্সের মাধ্যমে ঝাড়খন্ডে দুমকা ও পোরেয়াহাটের মধ্যে নতুন প্যাসেঞ্জার ট্রেন সূচনা করলেন
ঝাড়খন্ডের অর্থনৈতিক প্রগতি এবং উন্নয়নের লক্ষ্যে হাঁসডিহা-গোড্ডা প্রকল্পের হাঁসডিহা-পোরেয়াহাট ব্রডগেজ লাইনে এই ট্রেন চলাচল করবে
নয়াদিল্লি, ১৮ সেপ্টেম্বর, ২০১৯
রেল এবং শিল্প ও বাণিজ্যমন্ত্রী শ্রী পীযুষ গোয়েল মঙ্গলবার নতুন দিল্লি থেকে ভিডিও কনফারেন্সের মাধ্যমে ৫৩৫৬১/৫৩৫৬২ নতুন প্যাসেঞ্জার ট্রেনের সূচনা করলেন। এই ট্রেনটি ঝাড়খন্ডের দুমকা ও পোরেয়াহাটের মধ্যে চলাচল করবে। এই উপলক্ষ্যে আয়োজিত অনুষ্ঠিত শ্রী পীযূষ গোয়েল বলেন, বীরসা মুন্ডার জন্মস্হান ঝাড়খন্ডের আর্থিক প্রগতি এবং উন্নয়নের জন্য ভারতীয় রেল প্রতিশ্রুতিবদ্ধ। ২০১৭ সালে হাঁসডিহা-গোড্ডা রেল প্রকল্পের কাজ শুরু হয়। দু বছরের মধ্যে এই প্রকল্পের অর্ধেক কাজ শেষ হয়েছে। বাকি কাজ আগামী ৭-৮ মাসের মধ্যে শেষ হওয়ার সম্ভাবনা রয়েছে। ভারতীয় রেল ঝাড়খন্ডে ৫০টি নতুন ট্রেন চালু করেছে এবং আরও ১০০টি স্টেশনে থামার ব্যবস্হা করেছে।
দুমকা ও পোরেয়াহাটের মধ্যে নতুন এই রেল পরিষেবার ফলে নিউ মদনপুর, বড়পলাশী, ননিহাট, কুরমাহাট, হাঁসডিহা এবং গাঙওয়ারার মধ্যে সরাসরি যোগাযোগ স্হাপিত হল। নতুন এই ট্রেনে ৮টি কোচ থাকবে। সপ্তাহে রবিবার ছাড়া বাকি ছ-দিনই এই রেল পরিষেবা পাওয়া যাবে।
দুমকা এবং গোড্ডা লোকসভা কেন্দ্রের জনপ্রতিনিধি এবং জনগণের দীর্ঘদিনের চাহিদা এর মাধ্যমে পূরণ হল। ৩২ কিলোমিটার দীর্ঘ হাঁসডিহা-গোড্ডা নতুন রেলপথের অর্ন্তগত এই ১৫.৫ কিলোমিটার হাঁসডিহা-পোরেয়াহাট ব্রডগেজ লাইন।
SSS/CB/NS
(Visitor Counter : 79
প্রতিরক্ষামন্ত্রক
লিমা-১৯ প্রদর্শনীতে যোগ দিতে মালয়েশিয়ার লাঙ্গকাওয়ি পৌঁছল আইএনএস কদমত
নয়াদিল্লি, ২৬ মার্চ, ২০১৯
ভারতীয় নৌ-বাহিনীর যুদ্ধজাহাজ ‘কদমত’ সাতদিনের সরকারি সফরে সোমবার মালয়েশিয়ার লাঙ্গকাওয়ি গিয়ে পৌঁছেছে। সফরকালে বাহিনীর এই যুদ্ধজাহাজটি লাঙ্গকাওয়ি আন্তর্জাতিক মেরিটাইম ও এরোস্পেস প্রদর্শনী ‘লিমা, ২০১৯’-এ অংশ নেবে। পূর্বাঞ্চলীয় নৌ-কমান্ডের ফ্ল্যাগ অফিসার কমান্ডিং-ইন-চিফ ভাইস অ্যাডমিরাল করমবীর সিং ভারতীয় নৌ-বাহিনীর প্রতিনিধিদলের প্রধান হিসেবে ‘লিমা’ প্রদর্শনীর একাধিক কর্মসূচিতে যোগ দিচ্ছেন।
বাহিনীর যুদ্ধজাহাজ ‘কদমত’ প্রদর্শনী ‘লিমা’র অঙ্গ হিসাবে লাঙ্গকাওয়িতে একাধিক কর্মসূচিতে থাকবে। এর মধ্যে রয়েছে – মালয়েশিয়ার প্রধানমন্ত্রীর উদ্যোগে আয়োজিত আন্তর্জাতিক নৌ-সম্মেলন, সামুদ্রিক ও বিমান মহড়া, সাংস্কৃতিক আদানপ্রদান অনুষ্ঠান সহ ক্রীড়া কর্মসূচি। মূল অনুষ্ঠানের পাশাপাশি, একাধিক সেমিনার ও মতবিনিময় সভারও আয়োজন করা হয়েছে। সেখানে, ভারতীয় নৌ-বাহিনীর প্রতিনিধিরা অংশ নেবেন।
সম্পূর্ণ দেশীয় প্রযুক্তিতে তৈরি ডুবোজাহাজ বিধ্বংসী যুদ্ধজাহাজ ‘কদমত’ ২০১৬-র জানুয়ারিতে ভারতীয় নৌ-বাহিনীতে সামিল করা হয়। অত্যাধুনিক এই যুদ্ধজাহাজটিতে আধুনিক মানের অস্ত্র নিক্ষেপ ব্যবস্থা, সেন্সর ও অন্যান্য সাজসরঞ্জাম রয়েছে। ডুবোজাহাজ বিধ্বংসী হেলিকপ্টার রাখার ব্যবস্থাও এই জাহাজটিতে রয়েছে।
জলসীমাবেষ্টিত দুই প্রতিবেশী, ভারত ও মালয়েশিয়ার নৌ-বাহিনীর মধ্যে প্রশিক্ষণ ও সেরা পন্থাপদ্ধতিগুলির বিনিময় সহ বিভিন্ন ক্ষেত্রে ঘনিষ্ঠ সম্পর্ক রয়েছে। উল্লেখ করা যেতে পারে, দুই সেনাবাহিনীর মধ্যে মৈত্রীর নিদর্শন হিসাবে মালয়েশিয়ার নৌ-বাহিনীর জাহাজ কে ডি জেবত গত অক্টোবর মাসে কোচিতে আয়োজিত এক সামুদ্রিক প্রশিক্ষণ মহড়া অভিযানে অংশ নেয়। এছাড়াও, ২০১৬-র ফেব্রুয়ারিতে বিশাখাপত্তনমে আয়োজিত আন্তর্জাতিক নৌ-সম্মেলনে সে দেশের যুদ্ধজাহাজ কে ডি লেকির অংশ নিয়েছিল।
CG/BD/DM
(Visitor Counter : 104
প্রধানমন্ত্রীরদপ্তর
লালবাহাদুর শাস্ত্রীর জন্মজয়ন্তীতে তাঁর স্মৃতিতে বিজয়ঘাটে গিয়ে পুষ্পার্ঘ্য অর্পণ প্রধানমন্ত্রীর
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী আজ প্রাক্তন প্রধানমন্ত্রী লালবাহাদুর শাস্ত্রীজীর জন্মজয়ন্তীতে বিজয় ঘাটে গিয়ে পুষ্পার্ঘ্য অর্পণ করেন।
এক ট্যুইট বার্তায় প্রধানমন্ত্রী বলেন, “বিজয় ঘাটে গিয়ে লালবাহাদুর শাস্ত্রীজীকে শ্রদ্ধাঞ্জলি অর্পণ করেছি। ভারতের ইতিহাসে তাঁর বিশেষ অবদান রয়েছে”।
PG/PM/SB
(
পর্যটনমন্ত্রক
হরিয়ানার রাজ্যপাল শ্রী বন্দারু দত্তাত্রেয় এবং মুখ্যমন্ত্রী শ্রী মনোহর লাল ৩৫তম সুরজকুন্ড আন্তর্জাতিক কারুশিল্প মেলার উদ্বোধন করেছেন
নতুন দিল্লি, ২০ মার্চ, ২০২২
হরিয়ানার রাজ্যপাল শ্রী বন্দারু দত্তাত্রেয় এবং রাজ্যের মুখ্যমন্ত্রী শ্রী মনোহর লাল আজ ৩৫তম সুরজকুন্ড আন্তর্জাতিক কারুশিল্প মেলার উদ্বোধন করেছেন। এই উপলক্ষে রাজ্যের পর্যটন, বন ও শিল্পকলা মন্ত্রী শ্রী কানওয়ার পাল, উজবেকিস্তানের রাষ্ট্রদূত মিঃ দিলশদ আখতভ, কেন্দ্রীয় প্রতিমন্ত্রী শ্রী কৃষাণ পাল, কেন্দ্রীয় পর্যটন সচিব শ্রী অরবিন্দ সিং সহ উচ্চপদস্থ সরকারি আধিকারিকরা উপস্থিত ছিলেন।
কারুশিল্প মেলার উদ্বোধনী অনুষ্ঠানে রাজ্যপাল শ্রী বন্দারু দত্তাত্রেয় সভ্যতা ও সংস্কৃতির অগ্রগতিতে শিল্পকলা তথা কারুশিল্পের গুরুত্বের কথা বিশেষ ভাবে উল্লেখ করেন। এই মেলা আয়োজনের জন্য তিনি কেন্দ্রীয় ও রাজ্য সরকারের মন্ত্রীদের ভূমিকার প্রশংসা করেন। তিনি আরও বলেন, এই মেলা রাজ্যের পাশাপাশি দেশের শিল্পীদের শিল্প নৈপুণ্য জনসমক্ষে তুলে ধরার সুযোগ করে দিয়েছে।
হরিয়ানার মুখ্যমন্ত্রী শ্রী মনোহর লাল বলেন, সুরজকুন্ড কারুশিল্প মেলা দেশের হাজার হাজার কারুশিল্পীর শিল্প নৈপুণ্য ও শিল্প সামগ্রী দর্শকদের কাছে তুলে ধরতে সাহায্য করছে। পক্ষান্তরে এই মেলা পরম্পরাগত কারুশিল্পের পুনরুজ্জীবনে বড় ভূমিকা নিয়েছে। শ্রী লাল আরও বলেন, এবছর সুরজকুন্ড কারুশিল্প মেলার বিশেষ তাৎপর্য রয়েছে, কারণ এবছরই আমরা আজাদি কা অমৃত মহোৎসব উদযাপন করছি। ১৯৮৭-তে প্রথম এই মেলার সূচনা হয়। এরপর, গত ৩৫ বছর ধরে এই কারুশিল্প মেলা রাজ্য ও দেশের শিল্পীদের কাছে শিল্প নৈপুণ্য তুলে ধরার বড় মঞ্চ হয়ে উঠেছে, যা আমাদের সমৃদ্ধ ঐতিহ্য ও সংস্কৃতি অটুট রাখতে বড় ভূমিকা পালন করে আসছে।
কেন্দ্রীয় পর্যটন সচিব শ্রী অরবিন্দ সিং ফরিদাবাদে আয়োজিত এই কারুশিল্প মেলার উদ্বোধনী অনুষ্ঠানে যোগ দিয়ে বলেন, কোভিড-১৯ মহামারীর দুরুণ দীর্ঘ সময় বন্ধ থাকার পর এবছর মেলার আয়োজন করা হয়েছে। গতবছর মহামারীর প্রভাবের দরুণ এই মেলা আয়োজন করা সম্ভব হয়নি। অবশ্য এবারের মেলা এক নতুন সঞ্জিবনী শক্তি নিয়ে আয়োজন করা হচ্ছে। মেলা আয়োজনের জন্য তিনি হরিয়ানা সরকারের আন্তরিক প্রচেষ্টার প্রশংসা করেন।
প্রথমবার ১৯৮৭-তে এই মেলা আয়োজনের সময় থেকে ভারতের হস্তশিল্প, কারুশিল্প, তাঁতশিল্প ও বৈচিত্র সমৃদ্ধ সাংস্কৃতি বিভিন্ন দিক জনসমক্ষে তুলে ধরা হয়ে আসছে। কেন্দ্রীয় পর্যটন, বস্ত্র, সংস্কৃতি এবং বিদেশ মন্ত্রকের সহায়তায় সুরজকুন্ড মেলা কর্তৃপক্ষ যৌথ ভাবে কারুশিল্প মেলার আয়োজন করে। কারুশিল্প, সংস্কৃতি ও ভারতীয় রন্ধনশৈলী দেশ-বিদেশের পর্যটকদের কাছে তুলে ধরতে আন্তর্জাতিক পর্যটন বর্ষপুঞ্জিতে এই মেলা এক স্বতন্ত্র জায়গা করে নিয়েছে। অবশ্য, সময়ের সঙ্গে তালমিলিয়ে মেলার টিকিট অনলাইনে কাটার ব্যবস্থা হয়েছে। আগ্রহী যে কেউ পেটিএম-এর মত অনলাইন পোর্টাল থেকে মেলায় প্রবেশের টিকিট সংগ্রহ করতে পারেন। মেলাস্থলে যাওয়া আসার জন্য সকলের সুবিধার্থে একাধিক জায়গা থেকে বাস পরিষেবার বন্দোবস্ত করা হয়েছে। এবারের সুরজকুঞ্জ আন্তর্জাতিক কারুশিল্প মেলার থিম স্টেট জম্মু ও কাশ্মীর।
CG/BD/AS/
(Visitor Counter : 199
স্বাস্থ্যওপরিবারকল্যাণমন্ত্রক
জেনেরিক ওষুধপত্র
নয়াদিল্লি, ২ জুলাই, ২০১৯
দেশে যে সব ওষুধ আমদানি, তৈরি এবং বিক্রি করা হয় সেগুলির মান নির্ধারণ করা হয় ১৯৪০ সালের ড্রাগ্স অ্যান্ড কসমেটিক্স অ্যাক্ট এবং ১৯৪৫ সালের ড্রাগ্স অ্যান্ড কসমেটিক্স রুল্স অনুযায়ী। এই আইন এবং ধারায় জেনেরিক ওষুধের কোন নির্দিষ্ট সংজ্ঞা নেই। তবে, একই পরিমাণ উপাদানের সাহায্যে তৈরি করা ওষুধগুলিকে জেনেরিক ওষুধ বলে বিবেচনা করা হয়। এই ওষুধগুলি দিল্লি সহ গোটা দেশে সহজলভ্য। যেহেতু জনস্বাস্থ্য এবং হাসপাতাল রাজ্যের এক্তিয়ারভুক্ত, সেক্ষেত্রে বিনামূল্যের ওষুধ সরবরাহের দায়িত্ব সংশ্লিষ্ট রাজ্য সরকারগুলির ওপর বর্তায়।
জাতীয় স্বাস্থ্য মিশনের আওতায় বিনামূল্যে প্রয়োজনীয় ওষুধ জনস্বাস্থ্য ব্যবস্থার মাধ্যমে পাওয়া নিশ্চিত করতে কেন্দ্র, রাজ্যগুলিকে সাহায্য করে। এই প্রকল্পের আওতায়, প্রয়োজনীয় ওষুধপত্র  সহ চিকিৎসার অন্যান্য পরিষেবা যাতে রাজ্য / কেন্দ্রশাসিত অঞ্চলগুলি বিনামূল্যে দিতে পারে, সেজন্য প্রয়োজনীয় আর্থিক এবং প্রযুক্তিগত সহায়তা দেওয়া হয়। এছাড়া, বাজার থেকে ওষুধ সংগ্রহ, ওষুধের গুণমান নিশ্চিত করা, স্বাস্থ্য বিষয়ক বিভিন্ন অভিযোগের নিষ্পত্তি করা এবং ওষুধ ও টিকা বিতরণের প্রয়োজনীয় ব্যবস্থাপনা বজায় রাখা জাতীয় স্বাস্থ্য মিশনের অঙ্গ।
রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/CB/DM
(Visitor Counter : 46
প্রধানমন্ত্রীরদপ্তর
প্রধানমন্ত্রী এবং রাশিয়ার রাষ্ট্রপতির মধ্যে টেলিফোনে বার্তালাপ
নয়াদিল্লী, ২ জুলাই, ২০২০
প্রধানমন্ত্রী শ্রী নরেন্দ্র মোদী আজ রাশিয়ার রাষ্ট্রপতি মিঃ ভ্লাদিমির পুতিনের সঙ্গে টেলিফোনে কথা বলেছেন।
প্রধানমন্ত্রী দ্বিতীয় বিশ্বযুদ্ধ বিজয়ের ৭৫তম বার্ষিকী সফলভাবে উদযাপনের জন্য এবং রাশিয়ার সাংবিধানিক সংশোধনীর ওপর ভোট প্রক্রিয়া সফলভাবে সমাপ্তির জন্য রাষ্ট্রপতি পুতিনকে আন্তরিকভাবে অভিনন্দন জানিয়েছেন।
প্রধানমন্ত্রী ভারত ও রাশিয়ার জনগণের মধ্যে চিরস্থায়ী বন্ধুত্বের প্রতীক হিসেবে সম্প্রতি ২৪শে জুন মস্কোয় অনুষ্ঠিত সামরিক কুচকাওয়াজে ভারতীয় দলের অংশগ্রহণের কথা স্মরণ করিয়ে দেন।
উভয় নেতাই কোভিড-১৯ বিশ্বব্যাপি মহামারীর খারাপ পরিণতির সমাধানে দুই দেশ যে কার্যকর পদক্ষেপ নিয়েছে তা তুলে ধরেন এবং কোভিড পরবর্তী বিশ্বে সমস্যাগুলি যৌথভাবে মোকাবিলার জন্য ভারত-রাশিয়ার ঘনিষ্ঠ সম্পর্কের গুরুত্বের বিষয়ে একমত হন।
তাঁরা দ্বিপাক্ষিক যোগাযোগ বৃদ্ধি করে পারস্পরিক পরামর্শ প্রদানে গতি বজায় রাখতে সম্মত হয়েছেন। এর ফলস্বরূপ এই বছরের শেষের দিকে ভারতে বার্ষিক দ্বিপাক্ষিক সম্মেলন অনুষ্ঠিত হবে। এই দ্বিপাক্ষিক সম্মেলনে রাষ্ট্রপতি পুতিনকে স্বাগত জানাতে আগ্রহ প্রকাশ করেন প্রধানমন্ত্রী।
রাষ্ট্রপতি পুতিন ফোনালাপের জন্য প্রধানমন্ত্রীকে ধন্যবাদ জানান এবং উভয় দেশের মধ্যে সমস্ত ক্ষেত্রে বিশেষত সুনির্দিষ্ট কৌশলগত অংশীদারিত্বকে আরও জোরদার করার প্রতিশ্রুতি পুনর্ব্যক্ত করেন।
(CG/SS/NS
প্রধানমন্ত্রীরদপ্তর
পদ্মশ্রী ডাঃ সুশোভন বন্দ্যোপাধ্যায়ের প্রয়াণে প্রধানমন্ত্রীর শোকপ্রকাশ
নয়াদিল্লি, ২৬ জুলাই, ২০২২
প্রধানমন্ত্রী শ্রী নরেন্দ্র মোদী পদ্মশ্রী ডাঃ সুশোভন বন্দ্যোপাধ্যায়ের প্রয়াণে গভীর শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন,
“ডাক্তার সুশোভন বন্দ্যোপাধ্যায় সর্বশ্রেষ্ঠ মানবাত্মার প্রতীক। অসংখ্য মানুষের রোগ উপশমকারী একজন দয়ালু ও উদারহৃদয় চিকিৎসক হিসেবেই তিনি স্মরণীয় হয়ে থাকবেন। পদ্ম পুরস্কার প্রদান অনুষ্ঠানের সময় তাঁর সঙ্গে মতবিনিময়ের কথা আমার আজও মনে আছে। তাঁর প্রয়াণে আমি ব্যথিত। ওঁর পরিবার এবং অনুরাগীবৃন্দের প্রতি শোক ও সমবেদনা জানাই। ওঁ শান্তি।”
PG/CB/NS
(
প্রতিরক্ষামন্ত্রক
প্ররম্ভিক পর্ব : ওয়াইডি ১২৭০৭  এবং ওয়াইডি ১২৬৫২  যুদ্ধজাহাজ দুটি জাতির উদ্দেশে উৎসর্গ করা হবে
নতুন দিল্লি, ১৬ মে, ২০২২
সম্পূর্ণ দেশিয় প্রযুক্তিতে যুদ্ধ জাহাজ নির্মাণের ইতিহাসে সারা দেশ আগামীকাল  এক ঐতিহাসিক ঘটনার সাক্ষী হতে চলেছে। ভারতীয় নৌবাহিনীর দুটি অগ্রণী যুদ্ধজাহাজ সুরত এবং উদয়গিরি জাতির উদ্দেশে উৎসর্গ করা হবে। সুরত একটি ডেস্ট্রয়ার বা ক্ষেপণাস্ত্র বিধ্বংসী যুদ্ধজাহাজ এবং উদয়গিরি একটি ফ্রিগেট শ্রেণীর যুদ্ধজাহাজ। প্রতিরক্ষা মন্ত্রী শ্রী রাজনাথ সিং-এর উপস্থিতিতে অত্যাধুনিক যুদ্ধজাহাজ দুটি জাতির উদ্দেশে উৎসর্গ করা হবে। উল্লেখ করা যেতে পারে, মুম্বাইয়ে মাজগাঁও ডক লিমিটেড ১৫বি শ্রেণীর যে আগামী প্রজন্মের ক্ষেপণাস্ত্র বিধ্বংসী জাহাজ নির্মাণ করছে, সুরত তার মধ্যে চতুর্থ এধরণের যুদ্ধজাহাজ। ইতিমধ্যেই এই শ্রেণীর আরও তিনটি যুদ্ধজাহাজ তৈরি হয়েছে। গুজরাটের বাণিজ্যিক রাজধানী হিসেবে পরিচিত সুরাটের নামানুসারে যুদ্ধজাহাজটির নামকরণ সুরত হয়েছে। এই যুদ্ধ জাহাজ নির্মাণে ব্লক কনস্ট্রাকশন পদ্ধতি ব্যবহার করা হয়েছে। অন্যদিকে, উদয়গিরি জাহাজটির নামকরণ হয়েছে অন্ধ্রপ্রদেশে উদয়গিরি পর্বতমালার নামানুসারে। এটি ১৭এ ফ্রিগ্রেট শ্রেণীর তৃতীয় যুদ্ধজাহাজ। এই যুদ্ধজাহাজটিতে বিভিন্ন আধুনিক বৈশিষ্ট্য সহ সেন্সর ব্যবস্থা রয়েছে। পি১৭এ কর্মসূচির আওতায় মোট ৭টি যুদ্ধজাহাজ তৈরি করা হচ্ছে। এরমধ্যে চারটি মাজগাঁও ডক লিমিটেডে এবং বাকি তিনটি কলকাতায় গার্ডেনরিচ শিপ বিল্ডার্স অ্যান্ড ইঞ্জিনিয়ার লিমিটেডে তৈরি করা হচ্ছে। এই প্রথম সম্পূর্ণ দেশীয় প্রযুক্তিতে তৈরি সর্বাধুনিক যুদ্ধজাহাজগুলিতে মেগাব্লক আউটসোর্সিং, প্রোজেক্ট ডেটা ম্যানেজমেন্ট বা প্রোজেক্ট লাইফসাইকেল ম্যানেজমেন্টের মত আধুনিক প্রযুক্তি ব্যবহার করা হচ্ছে।
উল্লেখ করা যেতে পারে, ১৫বি এবং পি১৭এ শ্রেণীর যুদ্ধজাহাজগুলির নকশা প্রণয়ন থেকে নির্মাণ সব ধরণের কাজেই ডায়রেক্টরেট অফ নাভাল ডিজাইন যুক্ত রয়েছে। যুদ্ধজাহাজের নকশা প্রণয়ন সম্পর্কিত যাবতীয় কাজকর্ম এবং নির্মাণ প্রক্রিয়ার সময় প্রয়োজনীয় সাজসরঞ্জাম ও উপকরণের ৭৫ শতাংশই বরাত দেওয়া হয় দেশীয় সংস্থাগুলিকে। এই ধরণের কাজে ক্ষুদ্র ও মাঝারি শিল্পসংস্থাগুলিও বড় ভূমিকা পালন করে। সম্পূর্ণ দেশীয় প্রযুক্তিতে যুদ্ধজাহাজ নির্মাণ আত্মনির্ভর ভারতের এক প্রামাণ্য সাক্ষ্য।
CG/BD/AS/
(Visitor Counter : 99
উপ-রাষ্ট্রপতিরসচিবালয়
ঈদ-উল-আজহা উপলক্ষে উপরাষ্ট্রপতির জনগণকে শুভেচ্ছা
নয়াদিল্লি, ১২ আগস্ট, ২০১৯
উপরাষ্ট্রপতি শ্রী এম ভেঙ্কাইয়া নাইডু পবিত্র ঈদ-উল-আজহা উপলক্ষে দেশবাসীকে শুভেচ্ছা জানিয়েছেন। এক বার্তায় উপরাষ্ট্রপতি বলেছেন , এই উৎসব ভক্তি, বিশ্বাস ও উৎসর্গর মূল্য উপলব্ধি করতে সাহায্য করে এবং ভাতৃত্ব, করুণা ও একতার ভাবনাকে জাগ্রত করে।
উপরাষ্ট্রপতির বার্তাঃ-
“ঈদ-উল-আজহা উপলক্ষে দেশবাসীকে আমি উষ্ণ অভিনন্দন জানাচ্ছি। ভারত সহ সারা বিশ্বে উৎসর্গের এই উৎসব ঈদ-উল-আজহা চিরাচরিত উৎসাহ ও উদ্দীপনায় পালিত হচ্ছে। এই উৎসব ভক্তি, বিশ্বাস ও উৎসর্গর মূল্য উপলব্ধি করতে সাহায্য করে এবং ভাতৃত্ব, করুণা ও একতার ভাবনাকে জাগ্রত করে। আশা করি এই উৎসবের মাধ্যমে মনের ঔদার্য বৃদ্ধি পাবে এবং মানুষ পরষ্পরের কাছাকাছি আসবে। ঈদ-উল-আজহার মহান আদর্শ আমাদের জীবনকে শান্তি ও সম্প্রীতিময় করে তুলুক এবং আমাদের দেশের সমৃদ্ধি নিয়ে আসুক।“
SSS/CB
(Visitor Counter : 153
প্রধানমন্ত্রীরদপ্তর
অসামরিক বিমান চলাচল ক্ষেত্র জনগণের মধ্যে নৈকট্য বাড়াচ্ছে ও জাতীয় উন্নতি ত্বরান্বিত করছে : প্রধানমন্ত্রী
নয়াদিল্লি, ২২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী দেশে বিমানবন্দরের সংখ্যা বাড়ায় এবং ঘরোয়া পথে যাত্রী চলাচল বৃদ্ধি পাওয়ায় প্রশংসা করেছেন। কোভিড পরবর্তী পর্যায়ে দেশে যাত্রী চলাচল ৪.৪৫ লক্ষতে পৌঁছেছে, যা এক নতুন মাইলফলক।
কেন্দ্রীয় অসামরিক বিমান চলাচল মন্ত্রী শ্রী জ্যোতিরাদিত্য সিন্ধিয়ার এক ট্যুইটের জবাবে প্রধানমন্ত্রী তাঁর ট্যুইটে বলেন, “আরও বেশি সংখ্যায় বিমানবন্দর এবং উন্নত যোগাযোগ ব্যবস্থা …. অসামরিক বিমান চলাচল ক্ষেত্র মানুষের মধ্যে নৈকট্য বাড়াচ্ছে ও জাতীয় উন্নতি ত্বরান্বিত করছে”।
PG/PM/SB
(
প্রধানমন্ত্রীরদপ্তর
মণিপুরের রানি গাইদিনলিউ রেল স্টেশনে পৌঁছানো প্রথম পণ্যবাহী ট্রেনের প্রশংসা করেছেন প্রধানমন্ত্রী
নতুন দিল্লি, ২৯ জানুয়ারি, ২০২২
প্রধানমন্ত্রী শ্রী নরেন্দ্র মোদী মণিপুরের তামেঙলং জেলায় রানি গাইদিনলিউ রেল স্টেশনে প্রথম পণ্যবাহী ট্রেন পৌঁছোনোর প্রশংসা করে বলেছেন, এর ফলে রাজ্যটির যোগাযোগ ব্যবস্থায় অগ্রগতি হবে এবং বাণিজ্যিক কর্মকান্ড বৃদ্ধি পাবে।
উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি-র এক ট্যুইটের জবাবে প্রধানমন্ত্রী বলেছেন, "উত্তর-পূর্বের রূপান্তর অব্যাহত রয়েছে। মণিপুরের যোগাযোগ ব্যবস্থায় অগ্রগতি হবে এবং বাণিজ্যিক কর্মকান্ড বৃদ্ধি পাবে। এই রাজ্যটির বৈচিত্রময় পণ্যসামগ্রী সারা দেশে পৌঁছে যাবে।"
(CG/BD/AS/
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১১৪ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৪ কোটি ৬৮ লক্ষেরও বেশি টিকার ডোজ রয়েছে
নয়াদিল্লি, ০৩ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১১৪ কোটি ৪৪ লক্ষ ৫ হাজার ২১৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৪ কোটি ৬৮ লক্ষ ৬০ হাজার ১৪৬টি ডোজ হাতে রয়েছে।
CG/SS/SB
(Visitor Counter : 108
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
ভারতের বিভিন্ন রাজ্য ও কেন্দ্রশাসিত অঞ্চলে এ পর্যন্ত ৩৭ কোটি ০৭ লক্ষ টিকাকরণ করা হয়েছে
এখনো পর্যন্ত বিভিন্ন রাজ্য ও কেন্দ্রশাসিত অঞ্চল এবং বেসরকারি হাসপাতালগুলির কাছে ১ কোটি ৬৬ লক্ষ টিকার ডোজ রয়েছে
নতুন দিল্লি, ০৬ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়েছে। সারা দেশ জুড়ে টিকাকরণ কর্মসূচি সফলভাবে এগিয়ে নিয়ে যেতে কেন্দ্রীয় সরকার তৎপর রয়েছে। সর্বজনীনভাবে টিকাকরণ কর্মসূচি গত ২১ জুন, ২০২১ থেকে শুরু হয়েছে। এরপর থেকেই টিকাকরণের গতি আরও বেড়েছে। পরিকল্পনামাফিক রাজ্য ও কেন্দ্রশাসিত অঞ্চল গুলিতে টিকার ডোজ সরবরাহ করা হচ্ছে।
এ পর্যন্ত ৩৭ কোটি ০৭ লক্ষ
 টিকার ডোজ রাজ্য ও কেন্দ্রশাসিত অঞ্চল গুলোতে সরবরাহ করা হয়েছে। আরও ২৩ লক্ষ ৮০ হাজার টিকার ডোজ সরবরাহ করা হচ্ছে।
আজ সকাল ৮ টা পর্যন্ত অপচয় সহ মোট ৩৫,৪০,৬০,১৯৭ টি টিকার ডোজ ব্যবহার করা হয়েছে।
রাজ্য ও কেন্দ্রশাসিত অঞ্চল এবং বেসরকারি হাসপাতালগুলো কাছে এখনো ১ কোটি ৬৬ লক্ষ টিকার ডোজ রয়েছে।
CG/SB
(Visitor Counter : 175